open-index/open-wikipedia-markdown huggingface dataset:
Stačioji gervuogė

**Stačioji gervuogė** (*Rubus nessensis*) – magnolijūnų (*Magnoliophyta*) skyriaus, eršketinių (*Rosaceae*) šeimos, gervuogių (*Rubus*) genties daugiametis lapuotis uogakrūmis.

## Apibūdinimas
Stačiosios gervuogės puskrūmis užauga iki 1–2 metrų, retai iki 3 metrų aukščio. Stiebai žali, bet gaunantys daugiau šviesos – neryškiai šviesiai rudi. Jauni ūgliai yra statūs, o senesni išsilenkę lanku, briaunoti, apaugę smulkiais, tamsiai raudonais, tiesiais dygliais. Lapai susideda iš penkių lapelių (viršutiniai kartais trilapiai), blizgantys, jų viršutinė pusė yra apaugusi retais plaukeliai arba plika, o apatinė – tik visai jaunučių kiek gausiau plaukuota. Šoniniai lapeliai turi kotelius, viršutinis lapelis laipsniškai nusmailėjęs, pamate širdiškas, apie 10–12 cm ilgio ir 5 cm pločio. Žiedai yra baltos, rečiau rausvos spalvos, iki 2,5 cm skersmens, susitelkę negausiažiedėse trumpose kekėse. Neprinokę uogos yra tamsiai rusvai raudonos spalvos, o prinokusios yra raudonai juodos, saldžiai kartaus skonio. 

Tai savaiminė Lietuvos rūšis. Šis augalas Lietuvoje žydi birželio – liepos mėnesiais, o uogos prinoksta rugpjūčio mėnesį.

Stačiosios gervuogės natūraliai paplitusios šiaurės vakarų, šiaurės rytų ir vidurio Europoje. Plačiai paplitusios Britų salose, ir ypač Anglijos ir Velso pietuose, vakarinės Škotijos Argailo ir Bjuto srityje, bei Airijos rytuose. Taip pat Europinės Rusijos vakaruose. 

Auga miškingų vietovių upių, pelkių pakraščiuose, pamiškėse.

Iš žydinčių krūmų bitės surenka daug nektaro. Medus yra šviesus, skaidrus ir lengvo aromatingo kvapo. 

## Porūšiai
Išskiriami du porūšiai ir du varietetai:
* *Rubus nessensis* subsp. *cubirianus* H.E.Weber, 1999
* *Rubus nessensis* subsp. *nessensis* Hall
* *Rubus nessensis* var. *armatus* (Neuman) Gust.
* *Rubus nessensis* var. *nessensis*

## Taip pat skaityti
* Lietuvos vietinių puskrūmių rūšių sąrašas

## Šaltiniai

## Nuorodos
* theplantlist.org / ''Rubus nessensis'' Hall 
* rubusology.com / Rubus nessensis W. Hall *(herbariumo pavyzdžiai)*
* temperate.theferns.info / Rubus nessensis 
* inaturalist.org / ''Rubus nessensis''
* earth.com / Rubus nessensis *(nuotrauka)*
Pakaliukas

**Pakaliukas** arba **Pakapys** – ežeras Lietuvoje, Švenčionių rajone, 4,5 km į pietryčius nuo Labanoro, Labanoro girioje. Ežero ilgis iš pietvakarių į šiaurės rytus – 0,25 km, plotis – iki 0,19 km. Altitudė 145,4 m. Krantai ištisai apaugę medžiais ir krūmais, šiaurinis ir rytinis krantai aukšti, pietvakarinis – žemas ir pelkėtas. Pietuose išteka 80 m ilgio upeliukas link Peršokšnų ežero (Lakajos upės intako Peršokšnos baseinas).

Kiek atokiau į šiaurę įsikūręs Pašekščio kaimas.

## Šaltiniai
6-asis Lietuvos korespondencinių šachmatų čempionatas

**6-asis Lietuvos korespondencinių šachmatų čempionatas** – individualios nuotolinės šachmatų varžybos vykdomos pagal ICCF taisykles. Čempionato pradžia 1970 m. gruodžio 5, pabaiga – 1972 m. rugpjūčio 1 d.

## Turnyras

## Prizininkai
Aukso medalį, nepralaimėjęs nei vienos partijos ir surinkęs 8,5 taško iš 11-kos galimų, iškovojo Juozas Bytautas (Šiauliai). Pustaškiu nuo jo atsilikusiam Liudui Ambrazaičiui (Kaunas) atiteko sidabras. Toliau sekė du dalyviai: Visvaldas Šaltis ir Antanas Labžentis, surinkę po 7 taškus. Bronzos medalis dėl aukštesnių papildomų rodiklių atiteko šiauliečiui Visvaldui Šalčiui.

## Šaltiniai

## Išorinės nuorodos
*  Lietuvos korespondencinių šachmatų čempionai
Pakinis

**Pakinis** – ežeras Lietuvoje, Švenčionių rajone, 8 km į pietvakarius nuo Švenčionėlių, Pabradės miške. Ežero ilgis iš pietvakarių į šiaurės rytus – 0,39 km, plotis – iki 0,23 km. Altitudė 133,4 m. Krantai ištisai apaugę medžiais ir krūmais, vakaruose ir rytuose aukštoki. Ežeras nenutekantis, priklauso Žeimenos upės intako Gulbinės baseinui.

## Šaltiniai
Paliniukas

**Paliniukas** arba **Paliūnė** – ežeras Lietuvoje, Švenčionių rajone, 5,5 km į pietus nuo Joniškio, Varnėnų miške. Ežero ilgis iš šiaurės vakarų į pietryčius – 0,14 km, plotis – iki 0,08 km. Altitudė 137,6 m. Krantai žemi, pelkėti, apaugę medžiais ir krūmais, tik rytinis krantas aukštokas. Pietuose išteka upelis link Paliūniuko ežerėlio (Žeimenos upės intako Dubingos baseinas).

## Šaltiniai
Carlos Ramírez

**Carlos Alberto Ramírez Yepes** (g. 1994 m. kovo 12 d.)  – Kolumbijos BMX dviratininkas, olimpinis medalininkas.

## Biografija
2012 m. pasaulio jaunimo čempionas. 2016 m. atrinktas į Kolumbijos nacionalinę rinktinę dalyvauti 2016 m. vasaros olimpinėse žaidynėse. Atrankoje sportininkas užėmė devynioliktą vietą. Finale kolumbietis laimėjo bronzos medalį.

2020 m. vasaros olimpinėse žaidynėse kolumbietis startavo BMX lenktynių varžybose. Atrankiniame etape tarp šešių startavusių dviratininkų Kolumbijos atstovas liko trečias ir pateko į pusfinalio važiavimus. Pusfinalio etape Ramirez nusileido tik prancūzui Romain Mahieu ir pateko į finalo etapą. Finale Kolumbijos atstovas finišo liniją kirto trečias ir pelnė savo antrąjį bronzos medalį.

## Šaltiniai
Paliūniukas

**Paliūniukas** – ežeriukas Lietuvoje, Švenčionių rajone, 6 km į pietus nuo Joniškio, Varnėnų miške. Ežeriuko ilgis iš pietvakarių į šiaurės rytus – 0,06 km, plotis – iki 0,03 km. Altitudė 137,2 m. Krantai žemi, plačiai užpelkėję – ežeriukas baigiantis užakti. Pakrantės kalvotos, miškingos. Šiaurės rytuose įteka upelis iš Paliniuko ežero, o pietvakariuose išteka link Žeimenos upės intako Dubingos.

## Šaltiniai
Connor Fields

**Connor Fields** (g. 1992 m. rugsėjo 14 d.) – JAV BMX dviratininkas, daugkartinis pasaulio ir olimpinis čempionas.

## Biografija
2011 m. laimėjo auksą Panamerikos žaidynėse. 2012 m. pirmą kartą tapo pasaulio laiko intervalo čempionu. Tais pačiais metais dalyvavo 2012 m. vasaros olimpinėse žaidynėse. Atrankoje sportininkas užėmė ketvirtąją vietą. Vienintelė Šiaurės Amerikos atstovas finale, Fields finišo liniją kirto septintas.

2016 m. vasaros olimpinėse žaidynėse antrą kartą dalyvavo olimpinėse žaidynėse. Atrankoje sportininkas užėmė ketvirtą vietą. Finale amerikietis laimėjo auksą ir tapo pirmuoju JAV dviratininku pelniusiu auksą BMX varžybose.

## Šaltiniai
Pastovėlis (Švenčionių r., Labanoro sen., Pastoviškio km.)

**Pastovėlis** – ežeras Lietuvoje, Švenčionių rajone, 7 km į pietus nuo Labanoro, Baranavos miške. Ežeras trikampio formos, ilgis iš šiaurės vakarų į pietryčius – 0,11 km, plotis – iki 0,1 km. Altitudė 144,3 m. Krantai žemi, plačiai užpelkėję – ežeras užankantis. Pakrantės miškingos. Šiaurėje įteka upelis iš Dumblio ežero, o pietryčiuose upelis išteka link Lakajos upės intako Peršokšnos.

## Šaltiniai
LVG C.II

**LVG C.II** – XX a. antrajame dešimtmetyje gamintas vokiškas dvivietis C tipo (žvalgybinis) biplanas, kurį suprojektavo ir gamino Vokietijos Imperijos įmonė Luftverkehrsgesellschaft m.b. H. (LVG). Pagal licenciją orlaivį gamino ir Vokietijos įmonės AGO Flugzeugwerke ir Gustav Otto Flugmaschinenwerke. Pagrindinis šio modelio naudotojas – Vokietijos imperijos karinės oro pajėgos (*Luftstreitkräfte*).

## Sukūrimas
C.II buvo LVG B.I modifikacija, kurioje buvo sukeistos piloto ir žvalgo vietos. Prie gale įrengtos žvalgo vietos buvo sumontuotas ant žiedo tvirtinamas kulkosvaidis. Atsižvelgiant į padidėjusį svorį, buvo naudojamas galingesnis variklis – Benz Bz. III.

## Eksploatacijos istorija
C.II tapo pirmuoju orlaiviu su fiksuotais sparnais, bombardavusiu Londoną. 1916 m. lapkričio 28 d. netoli Viktorijos stoties C.II numetė šešias bombas. (Pirmąjį oro reidą prieš Londoną dirižablis „Zeppelin LZ 38“ atliko ankstyvomis 1915 m. birželio 1 d. valandomis.)

## Variantai

* **LVG CI** – pradinis modelis, su  galios Benz Bz.III varikliu.
* **LVG C.II** – masinės gamybos variantas.
* **LVG C.III** – vienintelis eksperimentinis orlaivis; stebėtojas ir kulkosvaidis buvo perkelti priekį.
* **LVG C.IV** – su šiek tiek galingesniu,  galios Mercedes D.IV varikliu.

## Operatoriai

; 

* Luftstreitkrafte – karinės oro pajėgos
* Kaiserliche Marine – karinės jūrų pajėgos

; 

* Šveicarijos karinės oro pajėgos

## Specifikacijos (C.II)

**Bendros charakteristikos**

* **Įgula:** 2
* **Ilgis:** 8,10 m (26 pėdos 7 coliai)
* **Sparno mostas:** 12,85 m (42 pėdos 2 coliai)
* **Aukštis:** 2,93 m (9 pėdos 7.25 coliai)
* **Sparnų plotas:** 37,60 m² (404,74 kv. pėdų)
* **Tuščio svoris:** 845 kg (1863 svarų)
* **Kilimo svoris:** 1405 kg (3097 svarų)
* **Variklis:** 1 × Mercedes D.III, 

* **Maksimalus greitis:** 130 km/h (81 mph)
* **Skrydžio nuotolis:** 385 km (240 mylių)
* **Maksimalus skridimo laikas:** 4 valandos
* **Maksimalus skrydžio aukštis:** 4000 m (13 125 pėdų)

**Ginkluotė**

* 1 × judantis 7,92 mm Parabellum MG14 kulkosvaidis
* 1 × fiksuotas, į priekį šaudantis 7,92 mm Spandau LMG 08/15 kulkosvaidis (vėlesniuose serijiniuose orlaiviuose)
* iki 60 kg (130 svarų) lengvųjų bombų

## Išnašos

## Literatūra
* (EN) Donald, David, *The Encyclopedia of World Aircraft* (pg 553). (1997). Prospero Books. ISBN 1-85605-375-X
* (EN) Gray, Peter, Thetford, Owen, German Aircraft of the First World War, 2nd Edition, London, Putnam, 1970, , .
* (EN) van Wyngarden, G (2006). Early German Aces of World War I, Osprey Publishing Ltd. ISBN 1-84176-997-5
Pašilinis (Švenčionių r., Labanoro sen.)

**Pašilinis** – ežeras Lietuvoje, Švenčionių rajone, 7,5 km į pietryčius nuo Labanoro, Baranavos miške, Girutiškio gamtiniame rezervate. Ežero ilgis pietvakarių-šiaurės rytų-šiaurės kryptimi – 0,37 km, plotis – iki 0,2 km. Altitudė 152 m. Krantai apaugę medžiais ir krūmais, žemi, pelkėti – ežeras telkšo 110 ha dydžio Girutiškio pelkės pietinėje dalyje. Dugnas padengtas storu sapropelio sluoksniu. Ežeras nenutekantis, priklauso Luknelės upės intako Paluknos baseinui (Žeimenos upės baseinas). Už 0,3 km į šiaurės rytus telkšo Girutiškio ežeras.

## Šaltiniai
Azerbaidžano nacionalinio saugumo ministerija

**Azerbaidžano nacionalinio saugumo ministerija** (**NSM**, ) buvo už nacionalinį saugumą atsakinga Azerbaidžano vyriausybės ministerija. NSM veikla ir tikslai, nustatyti Azerbaidžano Respublikos teisės aktais, buvo  gauti ir analizuoti informaciją apie užsienio politiką, įmones, privačius asmenis. NSM taip pat vykdė žvalgybą, kontržvalgybą, valstybės paslapčių apsaugą, atitinkamų nusikaltimų tyrimą ir prevenciją. 2015 m. gruodžio 14 d. prezidentas Ilhamas Alijevas pasirašė dekretą, kuriuo ši ministerija buvo panaikinta ir vietoje jos buvo įsteigtos už vidaus saugumą atsakingos Nacionalinio saugumo tarnyba ir Užsienio žvalgybos tarnyba.

## Istorija
Azerbaidžano nacionalinio saugumo ministerija buvo įsteigta 1991 m. lapkričio 1 d. ir perėmė sovietinio valstybės saugumo komiteto (KGB) materialinį ir techninį inventorių bei jame dirbusį personalą. Per trumpą laiką kitų tautybių darbuotojai buvo pašalinti iš ministerijos ir išvyko iš Azerbaidžano. NSM buvo įdarbinami tik azerbaidžaniečių kilmės specialistai. Pasikeitė ne tik saugumo įstaigos vardas ir personalas, bet ir ministerijos misija ir užduotys.

## Organizacija
Ministerija vadovavosi Azerbaidžano Respublikos konstitucija, Azerbaidžano Respublikos įstatymais, prezidento dekretais, ministrų kabineto sprendimais ir dekretais, tarptautinėmis sutartimis, prie kurių prisijungė Azerbaidžanas, NSM statutu ir kitais NSM norminiais-teisiniais aktais.

NSM būstinės buvo šiuose miestuose:

* Baku
* Ganja
* Nakhchivanė

## NSM tirtos bylos
* 2008 m. NSM agentai areštavo keliolika Al Qaeda narių, susijusių su teroristiniu išpuoliu prieš Abu Bakro mečetę.

## Užsienio ryšiai
MNS palaikė ryšius su keliomis užsienio žvalgybos agentūromis, įskaitant Nacionalinę žvalgybos organizaciją, Mossad ir kitas.

## Ministrai (1991–2015)

### Azerbaidžano nacionalinio saugumo ministrai
* Ilhuseinas Huseynovas (İlhüseyn Hüseynov) (1925–2006), pareigas ėjo nuo 1991 m. spalio 18 d. iki 1992 m. gegužės 17 d.

* Fakhraddin Tahmazov (Fəxrəddin Təhməzov) (1951–), pareigas ėjo nuo 1992 m. gegužės 17 d. iki 1993 m. birželio 3 d.
* Narimanas Imranovas (Nəriman İmranov) (1944–), pareigas ėjo nuo 1993 m. birželio 3 d. iki 1994 m. spalio 15 d.
* Namig Abbasov (Namiq Abbasov) (1940–), pareigas ėjo nuo 1995 m. kovo 22 d. iki 2004 m. liepos 23 d.
* Eldaras Mahmudovas (Eldar Mahmudov) (1956–), pareigas ėjo nuo 2004 m. liepos 23 d. iki 2015 m. spalio 17 d.

## Išnašos

## Nuorodos
* Oficiali Nacionalinio saugumo ministerijos svetainė
* NSM Nuostatų ištrauka
Pašilinis (Švenčionių r., Sarių sen.)

**Pašilinis** – ežeras Lietuvoje, Švenčionių rajone, 3,5 km į vakarus nuo Sarių, Melagėnų miške. Ežero ilgis iš šiaurės vakarų į pietryčius – 0,2 km, plotis – iki 0,11 km. Altitudė 152,4 m. Krantai ištisai apaugę medžiais ir krūmais, neaukšti, tik šiaurinis kiek aukštesnis. Ežeras nenutekantis, priklauso Sarios upės intako Karvinės baseinui (Žeimenos upės baseinas).

Kiek atokiau į rytus įsikūręs Dvarčiškių kaimas, telkšo Gojinio ežeras.

## Šaltiniai
Ona Celietė

**Ona Celietė** (, , 1380 m. pab. arba 1381 m. pr. − 1416 m. kovo 20 d. arba kovo 21 d., Krokuvoje) − Lenkijos karalienė, Jogailos antroji žmona.

## Biografija
Kilusi iš Celės grafų (, , ) giminės, valdžiusios žemes dabartinių Vengrijos, Slovėnijos, Kroatijos ir Slovakijos teritorijose. Tėvas grafas Vilhelmas fon Cili, motina − Lenkijos karaliaus Kazimiero Didžiojo ir Jadvygos Žaganietės () duktė Ona, Elžbietos Gediminaitės vaikaitė (po vyro Vilhelmo von Cilli mirties ji ištekėjo už Teko hercogo Ulricho).

Po tėvo mirties paauglė Ona Celietė apsigyveno motinos tėvynėje ir susidraugavo su savo trečios eilės giminaite karaliene Jadvyga. Ji buvo ištikima karalienės palydovė, galbūt dėl to Jadvyga prašė savo vyro Jogailos, kad šis po jos mirties vestų Oną. Kituose šaltiniuose rašoma, kad tai lenkų didikai prirodė Jogailai Kazimiero Didžiojo vaikaitę, taip per jungtuves užsitikrindami tolimesnę sąjungą su LDK.

1399 m. karalienė Jadvyga mirė ir netrukus Jogaila pasipiršo Onai Celietei. Vestuves teko atidėti, nes paaiškėjo, kad pastaroji yra ir besipiršiančio giminaitė (aukščiau minėta Elžbieta Gediminaitė buvo Jogailos tėvo Algirdo sesuo). Galiausiai 1401 m. balandžio 23 d. popiežius Bonifacijus IX leidimą davė ir 1402 m. buvo atšoktos vestuvės. 1403 m. Ona Celietė Krokuvos katedroje buvo karūnuota Lenkijos karaliene, o 1408 m. balandžio 8 d. pagimdė dukrą, kuri buvo pakrikštyta Jadvygos vardu.

Karalaitė Jadvyga Jogailaitė (mirė 1431 m.) Lenkijos sosto nepaveldėjo, jį užėmė Jogailos ketvirtosios žmonos Sofijos Alšėniškės sūnūs Vladislovas ir Kazimieras (pastarasis tapo ir Lietuvos didžiuoju kunigaikščiu).

Išliko Jogailos laiškas Onai Celietei, parašytas pasibaigus Žalgirio mūšiui, tai vienas iš šių kautynių liudijimo dokumentų. Karalienė Ona 1413–1414 m. kartu su vyru ir dukra lankėsi Lietuvoje ir buvo Žemaitijos krikšto liudininke. Konstanco Bažnyčios susirinkimui ji parašė laišką, kuriame nurodė, kad kryžiuočiai smurtavo Žemaitijoje. Laiškas užrūstino tuometinę Vokiečių ordino vadovybę ir karalienė buvo patekusi į nemalonę.

Ona Celietė mirė 1416 m., palaidota Vavelio katedroje Krokuvoje. Netrukus Jogaila vedė trečią kartą − Sandomiero vaivados dukterį Elžbietą Granovską.

## Išnašos

## Šaltiniai
* Violeta Rutkauskienė. ''Istorija, kaip ir mados, sukasi ratu'' // Voruta, Nr. 3 (821), 2016 m. kovo 26 d., p. 5
* Lenkijos institutas kviečia į paskaita apie antrąją Jogailos sutuoktinę Oną Celietę // Alkas.lt, 2017−02−07

## Literatūra
* M. Spórna, P. Wierzbicki. *Słownik władców Polski i pretendentów do tronu polskiego* − Kraków: Zielona Sowa, 2003 ​ISBN 83-7389-189-7​, s. 23–24
* Zygmunt Wdowiszewski. *Genealogia Jagiellonów i Domu Wazów w Polsce* − Kraków: Avalon, 2005 ​ISBN 83-918497-2-4​, s. 66–68
* Krystyna Pieradzka, w: Polski Słownik Biograficzny. T. 1. Kraków: Polska Akademia Umiejętności – Skład Główny w Księgarniach Gebethnera i Wolffa, 1935, s. 121 Reprint: Kraków: Zakład Narodowy im. Ossolińskich, 1989 ​ISBN 83-04-03484-0
Chris Mears

**Chris Mears** (g. 1993 m. vasario 7 d. Redinge) – anglų šuolininkas į vandenį, olimpinis čempionas.

## Biografija
2008 m. tapo Europos jaunimo  vicečempionu. 2010 m. atstovavo Anglijos rinktinę Sandraugos žaidynėse, kuriose užėmė 4-ą vietą. 2011 m. debiutavo pasaulio čempionate. 2012 m. vasaros olimpinėse žaidynėse užimta 9-a vieta individualioje rungtyje ir 5-a vieta sinchroniniuose šuoliuose. 2014 m. tapo Sandraugos žaidynių čempionu. 2016 m. vasaros olimpinių žaidynių varžėsi sinchroniniuose šuoliuose nuo 3 m lentos. Poroje su Jack Laugher britai pirmą kartą tapo šios rungties olimpiniais čempionais. 2018 m. iškovotas antrasis auksas Sandraugos žaidynėse.

## Nuorodos
* Oficiali svetainė
Ren Qian

**Ren Qian** (g. 2001 m. vasario 20 d.) – Kinijos šuolininkė į vandenį, olimpinė ir pasaulio čempionė.

## Biografija
2015 m. pirmą kartą dalyvavo pasaulio čempionate, kuriame pelnė sidabro medalį moterų šuoliuose nuo 10 m platformos. Dėl šio pasiekimo Qian pelnė olimpinį kelialapį. 2016 m. vasaros olimpinėse žaidynėse pelnė aukso medalį individualiuose šuoliuose nuo 10 m platformos. 2017 m. pelnė tris medalius pasaulio čempionate - bronzą individualiuose šuoliuose ir du aukso medalius moterų sinchroniniuose šuoliuose ir mišrių porų šuoliuose.

## Nuorodos
* FINA svetainėje
Liu Huixia

**Liu Huixia** (g. 1997 m. lapkričio 30 d.) – Kinijos šuolininkė į vandenį, olimpinė ir pasaulio čempionė.

## Biografija
2013 m. pirmą kartą tapo pasaulio čempione sinchroniniuose šuoliuose. 2014 m. Azijos žaidynėse pelnė aukso medalį. 2015 m. apgynė pasaulio čempionės titulą sinchroniniuose šuoliuose ir iškovojo kelialapį į olimpines žaidynes. 2016 m. vasaros olimpinėse žaidynėse pelnė aukso medalį sinchroniniuose šuoliuose nuo 10 m platformos. 

## Nuorodos
* FINA svetainėje
Wu Minxia

**Wu Minxia** (g. 1997 m. lapkričio 30 d.) – Kinijos šuolininkė į vandenį, daugkartinė olimpinė ir pasaulio čempionė.

## Biografija
2001 m. pirmą kartą tapo pasaulio čempione. 2004 m. vasaros olimpinėse žaidynėse iškovojo sidabrą individualioje rungtyje ir auksą sinchroniniuose šuoliuose.

2016 m. vasaros olimpinėse žaidynėse pelnė auksą sinchroniniuose šuoliuose. Tai tapo septintuoju sportininkės olimpiniu medaliu ir penktuoju auksiniu medaliu.

## Nuorodos
* FINA svetainėje
Taikomoji dailė

**Taikomoji dailė** arba **Taikomoji dekoratyvinė dailė** – dailės šaka: praktinės ir puošybinės paskirties dailės dirbiniai.

Apima architektūrą, dizainą, audinius, baldus, drabužius, indus, papuošalus, įvairias interjero puošmenas ir kt.

Taikomoji dekoratyvinė dailė tenkina materialinius ir estetinius žmogaus poreikius, atspindi epochos ir tautos materialinę kultūrą, buities sanklodą. Susijusi su architektūra, jos stiliumi – puošia žmogaus aplinką. Taikomosios dekoratyvinės dailės kūrinyje glaudžiai siejasi paskirtis, forma ir medžiaga. Meninis vaizdas formuojamas parenkant išraiškingą siluetą, dalių santykį, ritmą, išryškinant specifines medžiagos savybes – faktūrą, spalvą, tekstūrą (dekoratyvumas).

## Atlikimo technika
Taikomosios dekoratyvinės dailės kūriniai puošiami ornamentais, pasitelkiamos vaizduojamosios dailės išraiškos priemonės. Taikomoji dekoratyvinė dailė kuriama įvairia technika: aplikacija, audimu, drožyba, emaliu, inkrustacija, kalyba, liejyba, stiklo pūtimu, filigranu, siuvinėjimu ir kt.

## Istorija
Taikomoji dekoratyvinė dailė yra viena seniausių dailės rūšių – paprastų utilitarinių dirbinių būta jau paleolite.

Iki XIX a. pabaigos itin meniški taikomosios dekoratyvinės dailės kūriniai gaminti monarchų ir aristokratų dvarams, viduriniojo luomo poreikius tenkino amatininkai (dailieji amatai). 

Nuo XIX a. antros pusės taikomoji dekoratyvinė dailė skiriama pagal medžiagas į smulkesnes šakas: dailioji tekstilė, gintaro dirbiniai, kaulo dirbiniai, rago dirbiniai, metalo dirbiniai, odos dirbiniai, stiklo dirbiniai.

Nuo XX a. taikomąją dekoratyvinę dailę plėtoja dailininkai profesionalai. 

XX a. daug taikomosios dekoratyvinės dailės dirbinių pagal dailininkų sukurtus projektus gaminama pramoniniu būdu (dizainas).

Dabar greta utilitarinių dirbinių kuriamos ir grynai dekoratyvinės, vaizduojamojo meno raiškai artimos kompozicijos.

## Šaltiniai
Mahašivaratrė

**Mahašivaratrė** ( 'didžioji Šivos naktis') – kasmetinė hinduistinė šventė, skirta Šivos garbei. Ji pagal hinduistinį kalendorių vyksta phalgunos mėnesio tamsiojo mėnulio 13-ą naktį ir 14-ą dieną (vasario-kovo mėnesį). Tai visuotinė šventė, švenčiama ne tik šaivų, bet daugelio hinduistų.

Dieną prieš šventės pradžią pasninkaujama, o naktį lankomos šventyklos, atliekamos giesmės ir aukojimai (pūdžos) Šivai. Šventės proga Šivos lingos papuošiamos gėlių žiedlapiais, sandalmedžio tepalu, milvos lapais, maudomos piene ir meduje. Kitą dieną švenčiama įvairiai.

Kelete puranų (Skandos, Lingos, Padmos) pasakojama, kad sykį nedoras medžiotojas netyčia užlašino vandens ant Šivos lingos, nukrėtė kelis milvos lapus ir ruošdamasis medžioklei visą naktį nemiegojo ir nieko nevalgė. Tokiu būdu pats nežinodamas jis pagerbė Šivą ir po mirties nukeliavo į dausas. Pasak puranų, tie, kas turi geresnę karmą lai elgiasi taip pat ir irgi pelnys malonę.

Kiekvieno hinduistų mėnesio 13-a naktis ir 14-a diena yra skirta Šivai (Šivaratrė), bet didžiausia šventė iš jų yra Mahašivaratrė.

## Šaltiniai
Pašlaužas

**Pašlaužas** arba **Skreidragalė** – ežeras Lietuvoje, Švenčionių rajone, 5,5 km į pietus nuo Joniškio, Varnėnų miške. Ežero ilgis iš šiaurės į pietus – 0,29 km, plotis – iki 0,12 km. Altitudė 136,3 m. Ežero šiaurinė dalis išplatėjusi, pietinė – siaura. Krantai žemi, pelkėti, pakrantės kalvotos, apaugusios mišku. Pietuose išteka upelis link Žeimenos intako Dubingos.

## Šaltiniai
Pašliaužiukas (Pašliaužas)

**Pašliaužiukas (Pašliaužas)** – ežeras Lietuvoje, Švenčionių rajone, 5 km į pietus nuo Joniškio, Varnėnų miške. Ežeras ovalo formos, ilgis iš šiaurės į pietus – 0,16 km, plotis – iki 0,12 km. Altitudė 144,3 m. Krantai žemi, ištisai apaugę medžiais. Ežeras nenutekantis, priklauso Žeimenos upės intako Dubingos baseinui.

## Šaltiniai
Pašliaužiukas

**Pašliaužiukas** – ežeriukas Lietuvoje, Švenčionių rajone, 4,5 km į pietus nuo Joniškio, Varnėnų miške. Ežerėlis beveik apvalus, jo skersmuo ~ 0,08 km. Altitudė 144 m. Krantai ištisai apaugę medžiais ir krūmais, vakaruose ir šiaurėje aukštoki, kitur – žemi. Ežeriukas nenutekantis, priklauso Žeimenos upės intako Dubingos baseinui.

## Šaltiniai
Natalija Iščenko

**Natalija Iščenko** (, g. 1986 m. balandžio 6 d. Smolenske) – Rusijos dailiojo plaukimo sportininkė. Daugkartinė olimpinė, pasaulio ir Europos čempionė.

## Biografija
2008 m. vasaros olimpinių žaidynių čempionė komandinėje rungtyje. 2012 m. olimpinė čempionė duetų ir komandų rungtyse. 2016 m. olimpinė čempionė duetų ir komandų rungtyse. 

2017 m. balandį sportininkė paskelbė apie sportinės karjeros pabaigą. Rusė pelnė 19 pasaulio čempionės ir 12 Europos čempionės aukso medalių. Nuo 2017 m. Kaliningrado srities sporto viceministrė.

## Nuorodos
* FINA svetainėje
Vlada Čigireva

**Vlada Čigireva** (, g. 1994 m. gruodžio 18 d. Rostove prie Dono) – Rusijos dailiojo plaukimo sportininkė. Daugkartinė olimpinė, pasaulio ir Europos čempionė.

## Biografija
2013 m. pasaulio čempionate pelnė trys aukso medalius. 2014 m. pirmą kartą tapo Europos čempione. 2016 m. vasaros olimpinėse žaidynėse Čigireva kartu su Rusijos nacionaline komanda tapo olimpinėmis čempionėmis.

Iki 2020 m. rusė pelnė 11 pasaulio čempionės ir 3 Europos čempionės aukso medalių.

## Nuorodos
* FINA svetainėje
Ala Šiškina

**Ala Šiškina** (, g. 1989 m. rugpjūčio 2 d. Maskvoje) – Rusijos dailiojo plaukimo sportininkė. Daugkartinė olimpinė, pasaulio ir Europos čempionė.

## Biografija
2009 m. pasaulio čempionate pelnė du aukso medalius. 2010 m. pirmą kartą tapo Europos čempione. 2012 m. vasaros olimpinėse žaidynėse Šiškina kartu su Rusijos nacionaline komanda tapo olimpinėmis čempionėmis. 2016 m. vasaros olimpinėse žaidynėse pelnė savo antrąjį olimpinį aukso medalį.

Iki 2020 m. rusė pelnė 14 pasaulio čempionės ir 5 Europos čempionės aukso medalių.

## Nuorodos
* FINA svetainėje
Sophisti-pop

**Sophisti-pop** – pop muzikos subžanras, apibūdinantis muziką, imtą kurti devintojo dešimtmečio viduryje Jungtinėje Karalystėje. Šį subžanrą sudarė džiazo, soul ir pop muzikos elementai. Tokioje muzikoje plačiai naudoti elektriniai klavišiniai instrumentai, taip pat sintezatoriai ir nušlifuotos aranžuotės, ypatingai pučiamųjų instrumentų.

Pasak žurnalo „Stylus Magazine“, šitokios muzikos atlikėjai buvo įtakojami grupės Roxy Music bei Bryan'o Ferry'io devintojo dešimtmečio vidurio albumų „Bête Noire“ ir „Boys and Girls“. AllMusic pateikia, kad pagrindiniai *sophisti-pop* atlikėjai yra Simply Red, Sade, The Style Council, Basia, Swing Out Sister, Prefab Sprout ir ankstyvi Everything but the Girl darbai.

## Šaltiniai
Pažemėlis

**Pažemėlis** – ežeras Lietuvoje, Švenčionių rajone, 7,5 km į vakarus nuo Kaltanėnų, Labanoro girioje, 0,2 km į šiaurę nuo Salaičių ežero. Ežero ilgis iš šiaurės vakarų į pietryčius – 0,23 km, plotis – iki 0,08 km. Altitudė 149,9 m. Krantai ištisai apaugę medžiais ir krūmais, vakarinis ir pietinis krantai aukštoki, šiaurinis ir rytinis – žemi ir pelkėti. Ežeras nenutekantis, priklauso Žeimenos upės intako Luknelės baseinui.

Už 0,2 km į vakarus telkšo didesnis ežeras – Pažemys.

## Šaltiniai
Valstybinė šventė

**Valstybinė šventė**, dar vadinama **nacionaline švente** – teisės aktais įtvirtinta šalies ar tautos šventė, paprastai metų kalendoriuje pažymėta kaip ne darbo diena. Tokios šventės susijusios su valstybei ir visuomenei reikšmingais, istoriniais įvykiais: valstybingumo pradžia, nepriklausomybės paskelbimu ar atgavimu, monarcho gimimu, kitais svarbiais įvykiais ar tradicijomis. Akivaizdus valstybinės šventės šalyje paminėjimo pavyzdys – ant pastatų iškeltos valstybinės vėliavos. Per oficialius renginius šalies vadovai sako sveikinimų kalbas, teikia valstybės apdovanojimus, be to, juos lydi įvairūs visuomeniniai renginiai, šventinė kultūrinė programa. Įprasta, kad valstybinės šventės proga kitų valstybių vadovai šaliai atsiunčia sveikinimus ir linkėjimus, glaustai pateikdami ir sveikinančios valstybės požiūrį į dvišalius santykius ir kitais klausimais. 

Įvairiose šalyse valstybinės šventės vadinamos skirtingai: Nepriklausomybės (Jungtinių Valstijų nepriklausomybės diena, Lenkijos nepriklausomybės diena), Respublikos (Italijos respublikos diena), Susivienijimo (Vokietijos susivienijimo diena). Daugelis šalių turi ne vieną valstybinę šventę, pavyzdžiui, Malta mini Nepriklausomybės ir Respublikos, Latvija – Valstybės atkūrimo (1918 m.) ir Nepriklausomybės atkūrimo (1990 m.) dienas.

## Lietuvoje

1990–2003 valstybinę šventę Lietuvoje reglamentavo Švenčių dienų įstatymas, nuo 2003 m. – LR darbo kodeksas. Lietuvoje švenčiamos šios valstybinės šventės:
* Vasario 16 d. – Lietuvos valstybės atkūrimo diena (1918 m. pasirašytas Lietuvos Nepriklausomybės Aktas), 
* Kovo 11 d. – Lietuvos nepriklausomybės atkūrimo diena (1990 m. priimtas Aktas dėl Lietuvos nepriklausomos valstybės atstatymo),
* Liepos 6 d. – Valstybės diena (1253 m. karūnuotas karalius Mindaugas).

## Galerija

File:07 09 2022- Bicentenário da Independência - Hamilton Garcia (52467825731).jpg|Brazilijos nepriklausomybės diena
File:Croatian Flags during the Statehood Day (2007).jpg|Kroatijos valstybingumo diena
File:Bundesarchiv Bild 183-1990-1003-400, Berlin, deutsche Vereinigung, vor dem Reichstag.jpg|Vokietijos vienybės diena
File:Frecce Tricolori 2022.jpg|Italijos Respublikos diena
File:Fourth of July fireworks behind the Washington Monument, 1986.jpg|Jungtinių Valstijų nepriklausomybės diena


## Šaltiniai
Gabriele Rossetti

**Gabriele Rossetti** (g. 1995 m. kovo 7 d.) – Italijos stendinio sportinio šaudymo atstovas, kuris specializuojasi šaudyme į skrendančius taikinius apvalioje aikštelėje. Olimpinis ir pasaulio čempionas.

## Biografija
2015 m. pelnė bronzą pasaulio stendinio šaudymo čempionate. Dėl šio aukšto pasiekimo sportininkas pakviestas dalyvauti 2016 m. vasaros olimpinėse žaidynėse. Italas savo debiutinės olimpiados atrankoje užėmė penktąją vietą. Finaliniame etape italas nugalėjo Švedijos atstovą Marcus Svensson ir tapo trečiuoju italu istorijoje laimėjusiu auksą apvalios aikštelės rungtyje. 2017 m. laimėjo pasaulio čempionato auksą. Tais pačiais metais vykusiame Europos čempionate iškovotas sidabras. 2019 m. Europos žaidynėse Rossetti iškovojo auksą mišrių porų rungtyje.

## Nuorodos
* ISSF svetainėje
Gotha G.III

**Gotha G.III** buvo sunkusis bombonešis (''Idflieg'' "G" klasė), I pasaulinio karo metais sukurtas Vokietijos Imperijos įmonėje "Gothaer Waggonfabrik" bei naudotas Vokietijos imperijos karinių oro pajėgų (vok. ''Luftstreitkräfte''). 

G.III buvo ankstesnio modelio G.II modifikacija. Nuo pastarojo labiausiai skyrėsi varikliais. Aštuonių cilindrų Mercedes D.IV, pagarsėjęs dažnais alkūninio veleno gedimais buvo pakeistas nauju vienaeiliu šešių cilindrų 190 kW (260 AG) galios Mercedes D.IVa. G.III fiuzeliažas buvo papildomai sustiprintas, jame buvo montuojamas dar vienas 7,92 mm kalibro kulkosvaidis, šaudantis pro priekinę apatinę angą. G.III taip pat buvo pirmasis bombonešis, kurio uodegoje buvo montuojamas žiedas su 360 laipsnių sukamu kulkosvaidžiu (Skarfo žiedas).

## Eksploatacijos istorija
Didžioji dalis iš 25 pagamintų G.III lėktuvų buvo priskirti Balkanuose, prie Hudovos veikusiam *Kagohl* 1. Tokie orlaiviai, kurių numeris baigėsi raidėmis OHL, buvo tiesiogiai pavaldūs vyriausiajai Vokietijos kariuomenės vadovybei (vok. *Oberste Heeresleitung*).

Kovinė G.III tarnyba buvo trumpa, bet efektyvi. Ryškiausias jų pasiekimas buvo 1916 m. rugsėjo mėn. G.III lėktuvų dalinio įvykdytas geležinkelio tilto per Dunojaus upę Černavodėje (Rumunija) subombardavimas.

Vakarų fronte veikusio Freiburge dislokuoto *Kagohl* 2 vadas vadovybei yra pateikęs skundą, jog G.III aplenkdavo šiuos bombonešius turėjusius dengti naikintuvus.

Patobulėjus Antantės naikintuvams, 1917 m. rugsėjo mėn. visi išlikę orlaiviai buvo perkelti į mokomuosius būrius.

## Naudotojai

; 
* *[[Luftstreitkräfte]]*
** *Kagohl* 1
** *Kagohl* 2

## Techniniai duomenys

* **Įgula:** 3
* **Ilgis:** 12,2 m
* **[[Sparno mojis|Spranų mojis]]:** 23,7 m
* **Aukštis:** 3,9 m
* **Sparnų plotas:** 89,5 m²
* **Tuščio svoris:** 2383 kg
* **Maksimalus kilimo svoris:** 3618 kg
* **Varikliai:** 2 × Mercedes D.IVa, 193 kW (260 AG)

* **Maksimalus [[V greičiai|gretis]]:** 135 km/h
* **Maksimalus skrydžio laikas:** 3 val. 45 min.

**Ginkluotė**

* 2 – 3 × 7,92 mm Parabellum MG14 kulkosvaidžiai
* 500 kg bombų

## Taip pat skaitykite
* Gotha G.IV

**Panašaus laikotarpio, paskirties, konstrukcijos orlaiviai**

* AEG G.III, AEG G.IV
* Friedrichshafen G.II
* Handley Page Type O
* Letord Let.5
* Sikorsky Ilya Muromets

## Išnašos

## Literatūra
* Taylor, Michael J. H. (1989). Jane’s Encyclopedia of Aviation. London: Studio Editions. p. 426.
* World Aircraft Information Files. London: Bright Star Publishing. pp. File 895 Sheet 08.
* Grosz, Peter M. (1966). The Gotha GI – GV. Leatherhead, Surrey: Profile Publications.
* Grosz, Peter M. (1994). Gotha!. Berkhamstead, Hertfordshire: Albatros Productions.
Peikenis (Švenčionių r., Švenčionėlių sen.)

**Peikenis** – ežeras Lietuvoje, Švenčionių rajone, 5,5 km į pietvakarius nuo Švenčionėlių, Švenčionėlių miške. Ežero ilgis iš šiaurės vakarų į pietryčius – 0,35 km, plotis – iki 0,21 km. Altitudė 136,7 m. Krantai ištisai apaugę medžiais ir krūmais, žemi, pietryčiuose ir šiaurės vakaruose pelkėti, tik šiaurinis krantas aukštesnis. Ežeras nenutekantis, priklauso Žeimenos intako Lakajos baseinui.

## Šaltiniai
HAT-P-9 b

**HAT-P-9 b** – egzoplaneta, skriejanti apie F spektrinės klasės žvaigždę HAT-P-9, esančią Vežėjo žvaigždyne. Nuo Saulės sistemos nutolusi apie 1565,5 šviesmečio (480 parsekų).

HAT-P-9 b yra karštojo Jupiterio tipo dujinė milžinė. Planetos masė siekia 0,749 Jupiterio masės, o spindulys – 1,393 Jupiterio spindulio. Apie savo žvaigždę ši egzoplaneta apskrieja per maždaug 3,92 paros, jos orbitos didysis pusašis yra 0,053 (± 0,002) av, o ekscentricitetas – 0,0. HAT-P-9 b pusiausvyros temperatūra – 1397 K.

Apie HAT-P-9 b atradimą pranešta 2008 m. Planeta aptikta „HATNet“ projekto, taikant tranzitų metodą. HAT-P-9 b yra vienintelė šioje sistemoje atrasta planeta.

Tarptautinė astronomų sąjunga (IAU) 2019 m. savo 100-ųjų metinių proga surengė projektą „IAU100 NameExoWorlds“. Kiekvienai pasaulio šaliai buvo suteikta galimybė pavadinti vieną egzoplanetą ir žvaigždę, apie kurią ji skrieja. HAT-P-9 b egzoplanetai pavadinimą suteikė Izraelis. Planeta pavadinta *Alef* (pagal pirmąją hebrajų abėcėlės raidę, be to, šis žodis reiškia „jautis“).

## Šaltiniai
Pažiemys

**Pažiemys** – ežeras Lietuvoje, Švenčionių rajone, 11,5 km į rytus nuo Joniškio, Pabradės miške. Ežero ilgis iš šiaurės vakarų į pietryčius – 0,21 km, plotis – iki 0,13 km. Altitudė 139,6 m. Krantai žemi, pelkėti, ištisai apaugę medžiais. Pakrantės kalvotos, daugiausia aukštos. Šiaurės vakaruose įteka upeliukas iš čia pat telkšančio Krakinio ežero. Pažiemio ežeras nenutekantis, priklauso Žeimenos intako Ž-8 baseinui.

## Šaltiniai
Peikenis (Švenčionių r., Kaltanėnų sen.)

**Peikenis** – ežeras Lietuvoje, Švenčionių rajone, 2,5 km į pietus nuo Kaltanėnų. Ežero ilgis iš vakarų į šiaurės rytus – 0,7 km, plotis – iki 0,32 km. Altitudė 138,9 m. Krantai aukštoki, sausi, tik rytinis krantas žemas. Iš rytų prieina Pakretuonės miškas, iš pietų – Kiškėnų miškas. Kitose pakrantėse plyti dirbami laukai. Rytine pakrante eina geležinkelis Švenčionėliai-Utena. Ežeras nenutekantis, priklauso Žeimenos intako Šventelės-Dėmės baseinui.

Šalia ežero įsikūręs Šakališkės kaimas.

## Šaltiniai
Perkulė

**Perkulė** – ežeras Lietuvoje, Švenčionių rajone, 5 km į pietryčius nuo Labanoro, Labanoro girioje, prie Indrajų ežero vakarinio kranto. Ežeras trikampio formos, ilgis iš pietvakarių į šiaurės rytus – 0,13 km, plotis – iki 0,09 km. Altitudė 147,6 m. Šiaurinis krantas aukštas, kiti žemesni, ištisai apaugę medžiais ir krūmais. Pietuose įteka upelis iš Ilgio ežero, o rytuose protaka jungiasi su čia pat telkšančiu Indrajų ežeru (Žeimenos upės intako Luknelės baseinas).

## Šaltiniai
Barbara Engleder

**Barbara Engleder** (g. 1982 m. rugsėjo 16 d.) – Vokietijos sportinio šaudymo atstovė, kuri specializuojasi graižtvinio šautuvo rungtyse. Olimpinė ir pasaulio čempionė.

## Biografija
2004 m. vasaros olimpinėse žaidynėse vokietė užėmė septintą vietą šautuvo iš trijų padėčių rungtyje. 2005 m. Taline vykusiame Europos čempionate Engleder tapo šaudymo iš orinio šautuvo Europos čempione. 2008 m. vasaros olimpinėse žaidynėse dalyvavo dvejose rungtyse. Orinio šautuvo rungtyje vokietė liko 17-a, o šaudymo iš trijų padėčių varžybose užimta 9-a vieta. 2010 m. tapo pasaulio čempione. 2012 m. vasaros olimpinėse žaidynėse liko 12-oje vietoje. 2016 m. vasaros olimpinėse žaidynėse užėmė ketvirtą vietą orinio šautuvo rungtyje ir pelnė auksą moterų šaudyme ir trijų padėčių. 2019 m. Europos žaidynėse Engleder pelnė bronzos medalį.

## Nuorodos
* ISSF svetainėje
5-asis Lietuvos korespondencinių šachmatų čempionatas

**5-asis Lietuvos korespondencinių šachmatų čempionatas** - tai individualios nuotolinės šachmatų varžybos vykdomos pagal ICCF  taisykles. Čempionato pradžia 1968 m. lapkričio 15, pabaiga – 1970 gegužės 15.

## Turnyras

## Prizininkai
Aukso medalį,  nepralaimėjęs nei vienos partijos ir surinkęs 12 taškų iš 14-kos galimų, iškovojo I. Chrenovas] (Vilnius). Visvaldas Šaltis (Šiauliai) iškovojo sidabro medalį (10,5 tšk.). Toliau sekę du dalyviai: Juozas Bytautas (Šiauliai)  ir  Antanas Labžentis Mažeikių raj.), surinkę po 10 taškų, pasidalijo 3-4 vietas.

## Šaltiniai

## Išorinės nuorodos
*  Lietuvos korespondencinių šachmatų čempionai
Catherine Skinner

**Catherine Skinner** (g. 1990 m. vasario 11 d.) – Australijos stendinio sportinio šaudymo atstovė, kuri specializuojasi tranšeto rungtyje, olimpinė čempionė.

## Biografija
2011 m. vasaros Universiados vicečempionė. 2013 m. vasaros Universiados čempionė. 2014 m. australė laimėjo savo pirmąjį pasaulio čempionatų medalį - bronzą tranšeto rungtyje. 2016 m. vasaros olimpinėse žaidynėse dalyvavo tranšeto rungtyje. Finale nugalėjusi Naujosios Zelandijos šaulę Natalie Rooney australė tapo olimpine čempione. 2017 m. pasaulio čempionato sidabro medalininkė. 

## Nuorodos
* ISSF svetainėje
Kim Song-guk

**Kim Song-guk** (g. 1985 m. spalio 5 d.) – Šiaurės Korėjo sportinio šaudymo atstovas, kuris specializuojasi pistoleto rungtyse, olimpinis prizininkas.

## Biografija
2014 m. pasaulio čempionate užimtą 14 vieta. 2018 m. pasaulio čempionato 10-ios vietos laimėtojas. 2016 m. vasaros olimpinėse žaidynėse dalyvavo pistoleto rungtyse. Orinio pistoletu rungties atrankoje Song-guk užėmė 17-ą vietą ir į finalą nepateko. Vyrų šaudyme iš 50 m atstumo pistoletu varžybose korėjietis pelnė bronzos medalį. 2018 m. Azijos žaidynėse užėmė 13-ą vietą orinio pistoletu rungtyje.

## Nuorodos
* ISSF svetainėje
Ri Se-gwang

**Li Siogvanas** (리세광, g. 1985 m. sausio 21 d.) – Šiaurės Korėjo sportinės gimnastikos atstovas, olimpinis čempionas.

## Biografija
2006 m. Azijos žaidynėse pelnė aukso medalį atraminių šuolių rungtyje. 2007 m. pelnytas pirmasis pasaulio čempionatų medalis – bronza atraminiuose šuoliuose. 2014 m. pirmą kartą tapo pasaulio čempionu. 2016 m. vasaros olimpinėse žaidynėse dalyvavo gimnastikos varžybose. Sportininkas startavo tik atraminių šuolių rungtyje, kurią laimėjo ir tapo olimpiniu čempionu. 2018 m. pelnė trečiąjį pasaulio čempiono titulą atraminiuose šuoliuose.

## Nuorodos
* IGF svetainėje
Galvestono įlanka

**Galvestono įlanka** () – įlanka, esanti vakarinėje Meksikos įlankos dalyje palei Teksaso pakrantę. Įlanką kerta Hiustono laivybos kanalas, jungiantis Hiustono uostą su Meksikos įlanka. Aplink Galvestono įlanką yra išsidėstę keli miestai: Hiustonas, Galvestonas, Pasadena, Beitaunas, Teksas Sitis. Įlankos vanduo yra jūros ir gėlo vandens mišinys, tinkamas gyventi įvairiems jūrų gyvūnams.

Įlanka suvaidino reikšmingą vaidmenį Teksaso istorijoje: Galvestono saloje įsikūręs Galvestono miestas buvo ankstyviausia gyvenvietė Teksaso pietryčiuose bei didžiausias valstijos miestas XIX a. pabaigoje. Nors dėl 1900 m. įvykusio uragano Galvestonas patyrė ekonominį nuosmukį, po Hiustono laivybos kanalo gilinimo vakarinėje įlankos pusėje svarbiu prekybos centru tapo Hiustonas, ir įlankos ekonominė reikšmė nesumažėjo.

Įlankoje 1979 m. lapkričio mėn. susidūrė naftos tanklaivis *Burmah Agate* ir krovininis laivas *Mimosa*, išsiliejo nafta. 2019 m. vasarį įlankoje sudužo krovininis Boeing 767 lėktuvas.

Šiandien aplink Galvestono įlanką yra įsikūrusi Didžiojo Hiustono aglomeracija – penkta pagal dydį JAV. Vakarinėje dalyje įsikūręs Hiustono uostas – vienas didžiausių pasaulyje. Kiti svarbūs uostai – Teksas Sityje ir Galvestone. Įlankoje sužvejojama daugiausiai jūros gėrybių tarp visų JAV estuarijų, po Česapiko įlankos.

## Šaltiniai
Bafalo Baju

**Bafalo Baju** () – upė Jungtinėse Valstijose, Teksase. Ilgis – 85 km, baseino plotas – 1 300 km². Upė prasideda ties Keičio miestu, susiliejus *Cane Island* ir *Willow* ištakoms. Teka pro Hiustono laivybos kanalą, įteka į Galvestono įlanką.

Upę maitina šaltiniai, lietus ir keli intakai – Vait Ouk Baju, Grins Baju ir Breis Baju. Prie Bafalo Baju ir Vait Ouk Baju upių santakos 1836 m. buvo įkurtas Hiustonas. Prie upės yra įsikūrę Džordžo Bušo, Terio Heršio, Bafalo Baju, Merono parkai.

Upėje gyvena šamai, ešeriai, kaimanžuvės, yra pastebėti aligatoriai.

Dabar upės baseinas itin urbanizuotas, vanduo užterštas. 2019 m. į upę išsiliejo 240 tūkst. litrų lėktuvo degalų.

## Šaltiniai
Petrežeris

**Petrežeris** – ežeras Lietuvoje, Švenčionių rajone, 8,5 km į vakarus nuo Švenčionėlių, Beržaloto pelkėje. Ežero ilgis iš vakarų į rytus – 0,42 km, plotis – iki 0,32 km. Altitudė 150 m. Krantai žemi, pelkėti, ištisai apaugę medžiais ir krūmais. Dugną dengia storas sapropelio sluoksnis. Ežeras nenutekantis, priklauso Lakajos upės intako Peršokšnos baseinui. Greta telkšo mažesni Ežero ir Bežuvio ežerai.

Petrežeris įeina į Girutiškio gamtinį rezervatą.

## Šaltiniai
Peršaukštis (ežeras)

**Peršaukštis** – ežeras Lietuvoje, Švenčionių rajone, 7 km į pietvakarius nuo Švenčionių, Kunigiškės kraštovaizdžio draustinyje. Ežero ilgis iš šiaurės rytų į pietvakarius – 0,58 km, plotis – iki 0,23 km. Altitudė 174,3 m. Šiaurinis ir pietinis krantai aukšti, miškingi, rytinis – žemas ir pelkėtas – plyti Povaraisčio pelkė. Ežerą supa Peršaukščio, Baldoniškės, Paulinavo miškai. Iš rytų į vakarus ežerą prateka Žeimenos upės intakas Saria.

Šalia įsikūręs Peršaukščio kaimas. Vakarine pakrante eina kelias .

## Šaltiniai
Josip Glasnović

**Josip Glasnović** (g. 1983 m. gegužės 7 d.) – Kroatijos stendinio sportinio šaudymo atstovas, kuris specializuojasi tranšeto rungtyje, olimpinis čempionas.

## Biografija
2005 m. pasaulio čempionate pelnė bronzos medalį. 2008 m. vasaros olimpinėse žaidynėse užėmė penktąją vietą. 2013 m. tapo Europos čempionu tranšeto rungtyje. 2016 m. vasaros olimpinėse žaidynėse dalyvavo tranšeto rungtyje. Finale nugalėjęs Italijos šaulį Giovanni Pellielo kroatas tapo olimpiniu čempionu. 

## Nuorodos
* ISSF svetainėje
Primadona

**Primadona** (, 'pirmoji dama') – operos ar komedijos dell’arte dainininkė, kuri trupėje atlieka pirmąsias partijas. Artima sąvoka yra „diva“. Tinkamas terminas dainininkui vyrui (paprastai tenorui) yra itališkas *primo uomo*. 17 ir 18 amžiuje *primo uomo* paprastai būdavo kastratas.

Jei opera turi dvi ar daugiau sunkių, panašaus reikšmingumo partijų, kitą panašaus reikšmingumo dalį atliekanti dainininkė buvo vadinama *altra [‘kita’] prima donna*, ta prasme dar viena tokia pat bet ne antroji.  *Seconda ['antroji'] donna* buvo mažiau svarbią partiją atliekančios dainininkės rolė. *Prima donna assoluta* gali atlikti itin sunkias partijas kurios jau „viršija siauras tradicinių vokalo kategorijų ribas“. *Prima donna assoluta* buvo Maria Malibran, Giuditta Pasta, Giuseppina Ronzi de Begnis.

## Istorija

XIX a. Italijoje pagrindinė trupės moteris buvo vadinama *prima donna*, kuri pažodžiui reiškia „pirmoji ponia“. Paprastai ji buvo pirmasis trupės sopranas ir dažniausiai atliko pagrindinį vaidmenį spektakliuose, jos indėlis buvo svaresnis nei kitų atlikėjų. Operos gerbėjai dažnai būdavo susiskirstę į priešingas stovyklas, palaikančias vieną ar kitą divą. Pagarsėjęs Marijos Kalas ir Renatos Tebaldi kūrybos mylėtojų priešiškumas, nepaisant pačių dainininkių draugystės.

## Konfliktai ir jų galimi paaiškinimai

Primadonos tapo žinomos dėl savo išraiškingo elgesio ir kaprizingų reikalavimų kitiems trupės nariams, muzikantams, kostiumų dailininkams, prodiuseriams, kolegoms, kuriems teko taikstytis su primadonų talentu ir gebėjimu pritraukti žiūrovus. Dėl šios priežasties žodis „primadona“ buvo pradėtas taikyti bet kurios srities profesionalams, nepriklausomai nuo lyties, kurie laiko save nepakeičiamais, ir tuo remdamiesi reikalauja ypatingo dėmesio iš savo viršininkų, kolegų, klientų ir kitų aplinkinių žmonių. Šiuolaikinė žodžio reikšmė įgavo neigiamą konotaciją kaip sąvoka, apibūdinanti manieringą, egotistišką, provokuojantį ir temperamentingą žmogų, su kuriuo sunku dirbti, tačiau kurio indėlis yra būtinas komandos sėkmei.

Operinis dainavimas yra sunkus fizinis krūvis, dainininkas prilyginamas sporto atletui. Šiuo metu dažnai reikalaujama dainuoti garsiai, daug, pirmąjam dainininkui tenka įtempti balso stygas daugiau nei saugu. Ant balso stygų atsiranda randai, atliekamos balso taisymo operacijos – situacija panaši į sutinkamą futbole ar krepšinyje. Dažnai prisideda ir stresas gyvenant nuo sutarties iki sutarties be pastovaus darbo. Porą kartų gerai pasirodžiusiam bet užtat stygas pertempusiam dainininkui gali tekti nuvilti gerbėjus ir organizatorius, visiems netikėtai atsisakant dar vieno planuoto pasirodymo Dainininkas taip pat gali paprašyti groti visą muziką aukštesniu ar žemesniu tonu, nes kitaip jo balsas visko gerai neapima, kartais jis to paprašo staiga. Taip atsitinka visiems dainininkas ir prideda nemažai darbo pritariantiems muzikantams.

## Šaltiniai
Luis Sepúlveda

**Luisas Sepulveda Kalfukura** (*Luis Sepúlveda Calfucura*; 1949 m. spalio 4 d. – 2020 m. balandžio 16 d.) – Čilės rašytojas, scenaristas ir žurnalistas.

## Biografija
Gimė Čilės komunistų partijos kovotojo Chosė Sepulvedos ir mapučės Irmos Kalkufuros šeimoje. Baigė teatro studijas Čilės nacionaliniame universitete. Dirbo prezidento Salvadoro Aljendės administracijoje, o po 1973 m. karinio perversmo buvo įkalintas. Po 2,5 metų praleistų kalėjime pervestas į namų areštą. Vėliau paspruko iš arešto, sudarė pogrindinę teatro trupę, bet vėl buvo pagautas ir įkalintas. 1977 m. išleistas, pasitraukė iš Čilės, apsistojo Ekvadore, kur vadovavo *Alliance Française* teatrui, dalyvavo ekspedicijoje pas šuarų indėnus.

1979 m. prisidėjo prie revoliucinių jėgų Nikaragvos pilietiniame kare, o po pergalės pasitraukė į Vokietiją (Hamburgą). Ten įsidarbino žurnalistu, rengė reportažus iš Lotynų Amerikos, Afrikos. Heidelbergo universitete baigė komunikacijos mokslų magistrantūrą. 1982–1987 m. dirbo „Greenpeace“ organizacijos laive.

2020 m., gyvendamas Astūrijoje, susirgo COVID-19 ir po viruso sukeltų komplikacijų mirė.

## Kūryba
Rašė įvairaus pobūdžio literatūrą – daugiausia politinę kritiką, taip pat romanus. Vėliau ėmėsi vaikų literatūros. Luiso Sepulvedos apysaka-pasaka „Apie žuvėdrą ir katiną, kuris išmokė ją skraidyti“, laikoma žanro klasika. Tai knyga ir apie valią, pasiryžimą, psichologinį brendimą. Sepulveda taip pat režisavo bei rašė scenarijus keletui filmų (*Vivir a los 17*, 1986 m., *Tierra del fuego*, 2000 m., *Nowhere*, 2002 m., *Coração verde*, 2002 m.).

Apdovanotas Čilės, Prancūzijos, Ispanijos, Italijos literatūrinėmis premijomis.

## Bibliografija
Žymesni kūriniai:
* Kelionės dienoraštis (*Cuaderno de viaje*, 1986 m.)
* Senis, kuris mėgo skaityti meilės romanus (*Un viejo que leía novelas de amor*, 1989 m. – liet. vertimas 2008 m.),
* Nesutarimas anapus laiko (*Desencuentro al otro lado del tiempo*, 1990 m.)
* Pasaulio pabaigos pasaulis (*Mundo del fin del mundo*, 1996 m.)
* Apie žuvėdrą ir katiną, kuris išmokė ją skraidyti (*istoria de una gaviota y del gato que le enseñó a volar*, 1996 m. – liet. vertimas Irena Plaušinaitytė, 2008 m.),
* Paraštinės istorijos (*Historias marginales*, 2000 m.)
* Šešėlis, iš kurio išėjome (*La sombra de lo que fuimos*, 2009 m.)
* Makso, Mikso ir Mekso istorija (*Historia de Max, de Mix y de Mex*, 2012 m.)
* Istorija apie šunį vardu „Ištikimas“ (*Historia de un Perro llamado Leal*, 2016 m.)
* Istorija apie sraigę, kuri suprato lėtumo naudą (*Historia de un caracol que descubrió la importancia de la lentitud*, 2018 m.)

## Šaltiniai
Instinktas

**Instinktas** – fiziologijoje bet kokia neišmokta žmogui ar gyvūnų rūšiai būdinga reakcija. Evoliucinėje biologijoje – evoliucijos eigoje išsivystę elgsenos modeliai, laiduojantys rūšies išlikimą. Filosofijoje, psichologijoje laikytas gyvuliškuoju psichikos pradu. Instinktas buvo priešpriešinimas apgalvotam elgesiui. XX a. antroje pusėje instinkto ir proto priešpriešos buvo atsisakyta. Imta tirti genetiškai paveldėto, įgimto atsako ir įgyto elgesio, išmokto įpročio santykis elgsenoje, genų ir aplinkos sąveiką formuojant fenotipinę elgseną.

Psichoanalizės teorijoje instinktu vadinami pagrindiniai biologiniai potraukiai (alkis, troškulys, agresija, lytinis potraukis).

## Išnašos
Abdula ibn Abdas al-Mutalibas

**Abdula ibn Abdas al-Mutalibas** (; apie 546–570 m.) – islamo pranašo Mahometo tėvas.

Jis buvo vedęs Aminą bint Vab. Tabaris kitą neįvardintą žmoną. Tačiau Aminos sūnus Mahometas buvo vienintelis jo vaikas.

## Išnašos
Kiusnachtas

**Kiusnachtas** () – gyvenvietė šiaurėje Šveicarijoje, Ciuricho kantone, 8 km į pietryčius nuo Ciuricho, Ciuricho ežero pakrantėje. Praeina Ciuricho–Jonos kelias ir geležinkelis. Yra XII a. Šv. Jurgio katalikų bažnyčia, reformatų bažnyčia, cistersų abatija (gretimame Kapelo prie Albiso kaime), K. G. Jungo institutas, hospitalierių pastatas (dabar – mokykla), krašto muziejus, jachtų klubas, Vulpo pilies griuvėsiai. Šalia Kiusnachto driekiasi vaizdingas kanjonas.

2000 m. 86,1 % Kiusnachto gyventojų gimtoji kalba buvo vokiečių.

## Istorija
Kiusnachtas rašytiniuose šaltiniuose minimas nuo 1188 m. (*de Cussenacho*). Viduramžiais priklausė Regensbergų giminei, kuri rezidavo Vulpo pilyje. 1531 m. tapo Ciuricho valda.

Kiusnachte gyveno nemažai žymių žmonių: Tomas Manas (1933–1939 m.), Karlas Gustavas Jungas (1909–1961 m.), Konradas Mėjeris, Tina Terner, Kimis Reikionenas ir kt.


Jung-Institut.JPG|K. G. Jungo institutas
Georg Küsnacht ZH aussen südost.JPG|Šv. Jurgio bažnyčia
Wulp6.jpg|Vulpo pilies liekanos
Küsnacht Kantonsschule und Kirche.JPG|Reformatų bažnyčia ir kantono mokykla


## Šaltiniai